3. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 20850/Ι.163 της 10/30 Απρ. 1957 Περί ασφαλίσεως ασθενείας παρά τω Ι.Κ.Α. των συνταξιούχων του Ταμείου Ασφαλίσεως Χρηματιστών, Μεσιτών, Αντικρυστών και Υπαλλήλων του Χρηματιστηρίου Αξιών Αθηνών. Έχοντες υπ’ όψει: 1.Τας διατάξεις της παρ. 3 του άρθρ. 4 του Α.Ν. 1022/46. 2.Τας διατάξεις του άρθρ. 6 του Α.Ν. 1846/51. 3.Γνώμην του Διοικητικού Συμβουλίου του Ιδρύματος Κοινωνικών Ασφαλίσεων, διατυπωθείσαν κατά την από 12.3.57 συνεδρίασιν αυτού και υποβληθείσαν ημίν δια της υπ’ αριθ. 99796/2663/ 27.3.57 αναφοράς του Ι.Κ.Α. αποφασίζομεν: Ασφαλιζόμενα πρόσωπα -  Καλυπτόμενοι κίνδυνοι. Άρθρ.1.-1.Ασφαλίζονται υποχρεωτικώς εις το ΙΚΑ δια τον κλάδον παροχών ασθενείας και μητρότητος εις είδος από της πρώτης του μεθεπομένου μηνός εκείνου της δημοσιεύσεως της παρούσης και υπό τους εν τοις επομένοις άρθροις περιλαμβανομένους όρους και προϋποθέσεις, πάντες οι πάσης φύσεως συνταξιούχοι του Ταμείου Ασφαλίσεως Χρηματιστών - Μεσιτών - Αντικρυστών και υπαλλήλων του Χρηματιστηρίου Αξιών Αθηνών, ασχέτως αιτίας συνταξιοδοτήσεώς των, δια την χορήγησιν εις αυτούς και τα μέλη της οικογενείας των εν άρθρ. 3 της παρούσης αναφερομένων παροχών. Η ασφάλισις των μετά την ισχύν της παρούσης καθισταμένων συνταξιούχων του ανωτέρου Ταμείου θέλει άρχεται από της πρώτης του μηνός του μεθεπομένου της εκδόσεως της συνταξιοδοτικής αποφάσεως. 2.Της κατά την προηγουμένην παράγραφον ασφαλίσεως εξαιρούνται οι εκ των ανωτέρω προσώπων εμπίπτοντες εις τας διατάξεις του άρθρ. 6 και του άρθρ. 2 παρ. 1 του Α.Ν. 1846/51 «περί Κοινωνικών Ασφαλίσεων» οι υπαγόμενοι εις την ασφάλισιν ασθενείας ετέρων οργανισμών κυρίας ασφαλίσεως ως και οι μη κατοικούντες μονίμως από ενός τουλάχιστον έτους εντός περιοχών εις ας έχει επεκταθή η ασφάλισις του Ι.Κ.Α. Εισφοραί. Άρθρ.2.-1.Το ποσοστόν της ασφαλιστικής εισφοράς δι’ έκαστον συνταξιούχον, ορίζεται ίσον προς 6% επί της εις αυτόν καταβαλλομένης συντάξεως μεθ’ απάντων των επιδομάτων, προσαυξήσεων κλπ. Δι’ αποφάσεων του Δ.Σ. του ΙΚΑ εγκρινομένων υπό του Υπουργού Εργασίας δύναται το ανωτέρω ποσοστόν να προσαυξάνεται ή ελαττούται μέχρι του 2% επί πλέον ή επί έλαττον, εφ’ όσον μετά παρέλευσιν έτους τουλάχιστον από της εφαρμογής της συμφώνως τη παρούση ασφαλίσεως κρίνεται εκ των οικονομικών αποτελεσμάτων ταύτης επιβεβλημένη η τοιαύτη αύξησις ή ελάττωσις της ασφαλιστικής εισφοράς. (Αντί της σελ. 71(β) Σελ. 71(γ) 279-031 560 Επέκταση της ασφαλίσεως 15Β.Β.β.1-3 2.Υπόχρεως δια την καταβολήν εις το ΙΚΑ των εισφορών είναι ο συνταξιοδοτών ασφαλιστικός οργανισμός, όστις υποχρεούται καθ’ εκάστην πληρωμήν συντάξεων να παρακρατή τα αναλογούντα εις την ασφαλιστικήν εισφοράν ποσά και να καταθέτη ταύτα εις την υπηρεσίαν του Ιδρύματος, αποστέλλων συγχρόνως και τας υπό του ΙΚΑ ορισθησομένας καταστάσεις ή δελτία μεταβολών, τα περιλαμβάνοντα τα στοιχεία των συνταξιούχων, ους αφορούν αι καταβαλλόμεναι εισφοραί. 3.Χρόνος καταβολής των εισφορών ορίζεται η πρώτη εκάστου μηνός δια το σύνολον των εντός του μηνός καταβαλλομένων ποσών εκ συντάξεων. Εισφοραί μη καταβληθείσαι εντός 30 ημερών από της προθεσμίας ταύτης επιβαρύνονται δια προσθέτων τελών συμφώνως προς τας κειμένας διατάξεις. Τα πρόσθετα τέλη βαρύνουν τον καθυστερούντα την καταβολήν των εισφορών ασφαλιστικόν οργανισμόν. 4.Εις τους ασφαλιζομένους κατά τ’ ανωτέρω συνταξιούχους δύναται να παρέχηται υπό του ΙΚΑ ειδικόν βιβλιάριον, εν ω δέον να γίνωνται παρά του συνταξιοδοτήσαντος οργανισμού αι σχετικαί εγγραφαί καταβολής εισφορών ή, εφ’ όσον ήθελε ζητηθή παρά του ΙΚΑ, η επικόλλησις εν αυτώ ασφαλιστικών ενσήμων. Παροχαί Άρθρ.3.-1.Το ΙΚΑ υποχρεούται όπως παρέχη εις τον κατά το άρθρ. 1 ασφαλιζόμενον συνταξιούχον ως και εις τας κατά το άρθρ. 33 του Α.Ν. 1846/51 μέλη οικογενείας των λόγω γήρατος ή αναπηρίας συνταξιούχων, άπασας τας εις τους ιδίους αυτού συνταξιούχους της αντιστοίχου κατηγορίας (λόγω αναπηρίας, γήρατος ή θανάτου) χορηγουμένας κατά νόμον παροχάς του κλάδου ασθενείας και μητρότητος εις είδος, εξαιρέσει της περιθάλψεως εν σανατορίω και ασύλω, των ειδικών θεραπειών, της λουτροθεραπείας και των προθέσεων, και υφ’ ας προϋποθέσεις, καθ’ ην διαδικασίαν και εις ην έκτασιν παρέχονται αύται. Ο συνταξιούχος και τα μέλη οικογενείας αυτού υποχρεούνται εις μερικήν συμμετοχήν εις τας δαπάνας των παροχών ασθενείας κατά τα ισχύοντα δια τους συνταξιούχους ΙΚΑ. 2.Εις ην περίπτωσιν εκ των καταστατικών διατάξεων του συνταξιοδοτούντος τον ως άνω ασφαλιζόμενον παρά τω ΙΚΑ συνταξιούχον οργανισμόν προβλέπεται η χορήγησις παροχής τινος εκ των εν τη παρ. 1 του παρόντος άρθρου οριζομένων, αύτη δεν καταβάλλεται υπό του ΙΚΑ. 3.Η υποχρέωσις του Ιδρύματος δια την χορήγησιν των κατά τ’ ανωτέρω παροχών άρχεται από της κατά το άρθρ. 1 της παρούσης ενάρξεως της ασφαλίσεως και λήγει κατά το δια τους συνταξιούχους του ΙΚΑ ισχύοντα. Σελ. 72(γ) 279-032 Άρθρ.4.-Εφ’ όσον δεν ορίζεται άλλως δια της παρούσης, ισχύουν δια την πραγματοποίησιν της ασφαλίσεως των εν άρθρ. 1 και 3 προσώπων αι σχετικαί διατάξεις της νομοθεσίας του ΙΚΑ. Η παρούσα δημοσιευθήτω δια της Εφημερίδος της Κυβερνήσεως. 